Ela (Andromache-sang)

«Ela» (gresk: Έλα; norsk oversettelse: kom an) er en sang fra 2022 som fremføres av den greske sangeren Andromache. Den ble internt utvalgt av den kypriotiske allmennkringkasteren CyBC til å være Kypros' bidrag til Eurovision Song Contest 2022 i Torino i Italia.

Om sangen 
«Ela» er en latinopoplåt med engelske vers og refreng på gresk. Sangen er skrevet av et internasjonalt låtskriverteam som har levert en rekke Eurovision-bidrag tidligere. Alex Papakonstantinou har blant annet skrevet «Fuego» som Kypros fikk en andreplass med i 2018, mens Arash deltok for Aserbajdsjan i Eurovision Song Contest 2009. 

Sangen og artisten Andromache ble internt valgt av kringkasteren CyBC til å representere Kypros i Eurovision Song Contest 2022. Artisten og sangen ble annonsert under en tv-sending 9. mars 2022, mens musikkvideoen ble lagt ut på Panik Records' YouTube-kanal dagen etter. 11. mars 2022 ble sangen tilgjengelig på alle strømme- og salgsplattformer.

Eurovision Song Contest 
«Ela» deltok i semfinale 2 av Eurovision Song Contest, torsdag 12. mai 2022. Der ble den nummer 12 av 18 deltakere. Siden den ikke ble blant de ti beste i semifinalen, kvalifiserte den seg ikke til finalen lørdag 14. mai. 

Sceneopptredenen og fremføringen i Eurovision var regissert av de internasjonalt anerkjente koreografene Marvin Dietmann og Dan Shipton.

Referanser 

 
 
 
 

Sanger fra 2022
Bidrag til Eurovision Song Contest 2022
Gresk musikk
Kypriotisk musikk
Kypriotisk kultur
Kypriotiske sanger